Diari Oficial de la Generalitat Valenciana


Sumari del DOGV 5052, del 19-07-2005 (2005/8404)

RESOLUCIÓ d'1 de juliol de 2005, de la Direcció General d'Investigació i Innovació Agrària i Ramaderia, per la qual es declara l'existència d'un fogar de Rhynchophorus ferrugineus (Olivier, 1790) al terme municipal de Sant Vicent del Raspeig i se'n delimiten les àrees de protecció i d'especial vigilància.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5052

Data del DOGV
:   19-07-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/8404


Data del document
:   01-07-2005

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Sant Vicent del Raspeig
    * arboricultura
    * destrucció de cultius
    * tractament fitosanitari
    * malaltia vegetal

RESOLUCIÓ d'1 de juliol de 2005, de la Direcció General d'Investigació i Innovació Agrària i Ramaderia, per la qual es declara l'existència d'un fogar de Rhynchophorus ferrugineus (Olivier, 1790) al terme municipal de Sant Vicent del Raspeig i se'n delimiten les àrees de protecció i d'especial vigilància. [2005/X8404]
  
La detecció a la província de València de l'insecte Rhynchophorus ferrugineus (Olivier, 1790), denominat també curculiònid ferruginós, que constitueix una plaga que ataca les palmeres i l'expansió de la qual suposaria un perill greu per als palmerars de la Comunitat Valenciana, ha fet necessària l'adopció de mesures fitosanitàries en contra seua. Amb esta finalitat, la Conselleria d'Agricultura, Pesca i Alimentació va publicar l'Ordre de 24 de febrer de 2004, per la qual es declarava l'existència oficial de Rhynchophorus ferrugineus a la Comunitat Valenciana, es qualificava d'utilitat pública la lluita contra este insecte i s'establien les actuacions obligatòries per a la seua eradicació i control.
  
Atés que, en l'article 7 i en la primera disposició final de l'esmentada ordre, s'atribuïen competències a la Direcció General d'Investigació i Innovació Agrària i Ramaderia per a dictar les disposicions necessàries per a l'aplicació i el compliment d'allò que s'hi estableix, resolc:
  
1. Declarar l'existència d'un fogar de Rhynchophorus ferrugineus al terme municipal de Sant Vicent del Raspeig (Alacant).
  
2. Establir una àrea de protecció en un cercle de 5 km de ràdio al voltant del punt quilomètric 7.8 de l'autovia A-36.
  
3. Establir una àrea d'especial vigilància en la corona circular compresa entre els ràdios de 5 i 10 km al voltant del punt anteriorment mencionat.
  
4. El moviment i tractament de les palmeres en estes àrees queda sotmés a les disposicions de l'ordre esmentada.
  
Esta resolució no posa fi a la via administrativa i contra ella pot interposar-se recurs d'alçada, en el termini d'un mes des de la publicació en el Diari Oficial de la Generalitat Valenciana, davant el secretari autonòmic d'Agricultura i Relacions Agràries amb la Unió Europea de la Conselleria d'Agricultura, Pesca i Alimentació.